CELEX: 32005D0014
Language: sl
Date: 2005-01-06 00:00:00
Title: 2005/14/ES: Odločba Komisije z dne 6. januarja 2005 o spremembi Odločbe 2003/329/ES v zvezi s podaljšanjem veljavnosti prehodnih ukrepov za postopek toplotne obdelave hlevskega gnoja na podlagi Uredbe (ES) št. 1774/2002 Evropskega parlamenta in Sveta (notificirana pod dokumentarno številko K(2004) 5760)Besedilo velja za EGP.

11.1.2005   
            
            
               SL
            
            
               Uradni list Evropske unije
            
            
               L 7/5
            
         
      ODLOČBA KOMISIJE
   
   z dne 6. januarja 2005
   o spremembi Odločbe 2003/329/ES v zvezi s podaljšanjem veljavnosti prehodnih ukrepov za postopek toplotne obdelave hlevskega gnoja na podlagi Uredbe (ES) št. 1774/2002 Evropskega parlamenta in Sveta
   (notificirana pod dokumentarno številko K(2004) 5760)
   (Verodostojna so samo francosko, nizozemsko, finsko in švedsko besedilo)
   (Besedilo velja za EGP)
   (2005/14/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1774/2002 Evropskega parlamenta in Sveta o določitvi zdravstvenih pravil za živalske stranske proizvode, ki niso namenjeni prehrani ljudi (1), in zlasti člena 32(1) Uredbe,
   ob upoštevanju naslednjega:
   
               (1)
            
            
               Uredba (ES) št. 1774/2002 določa zdravstvena pravila za živalske stranske proizvode, ki niso namenjeni prehrani ljudi. Zaradi strogosti navedenih pravil so bili odobreni prehodni ukrepi.
            
         
               (2)
            
            
               Odločba Komisije 2003/329/ES z dne 12. maja 2003 o prehodnih ukrepih na podlagi Uredbe (ES) št. 1774/2002 Evropskega parlamenta in Sveta za postopek toplotne obdelave hlevskega gnoja (2) daje gospodarski panogi čas do 31. decembra 2004, da prilagodi in razvije alternativne postopke toplotne obdelave hlevskega gnoja.
            
         
               (3)
            
            
               Komisija je zaprosila za mnenje Evropske agencije za varno hrano (EFSA), ki bo omogočilo določitev alternativnega postopka toplotne obdelave hlevskega gnoja. Pričakuje se, da bo EFSA podala mnenje v začetku leta 2005. Države članice in nosilci dejavnosti so zaprosili Komisijo, naj do pridobitve mnenja EFSA podaljša veljavnost prehodnih ukrepov, predvidenih v Odločbi 2003/329/ES, da bi preprečili motnje v trgovini.
            
         
               (4)
            
            
               Prehodne ukrepe, predvidene v Odločbi 2003/329/ES, bi bilo treba torej podaljšati za nadaljnje obdobje, ki bo državam članicam omogočilo, da nosilcem dejavnosti dovolijo nadaljevanje uporabe nacionalnih pravil za postopek toplotne obdelave hlevskega gnoja.
            
         
               (5)
            
            
               Ukrepi, predvideni s to odločbo, so skladni z mnenjem Stalnega odbora za prehranjevalno verigo in zdravstveno varstvo živali –
            
         SPREJELA NASLEDNJO ODLOČBO:
   Člen 1
   Odločba 2003/329/ES se spremeni:
   
                
            
            
               V členu 1, členu 3(2) in členu 5 se datum „31. decembra 2004“ nadomesti z datumom „31. decembra 2005“.
            
         Člen 2
   Ta odločba je naslovljena na Kraljevino Belgijo, Francosko republiko, Kraljevino Nizozemsko in Republiko Finsko.
   
      V Bruslju, 6. januarja 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 273, 10.10.2002, str. 1. Uredba, kakor je bila nazadnje spremenjena z Uredbo Komisije (ES) št. 668/2004 (UL L 112, 19.4.2004, str. 1).
   
      (2)  UL L 117, 13.5.2003, str. 51.